4. számú melléklet a  9/2016. (IV.29.) önkormányzati rendelethez

1. Az SZMSZ 4. melléklet 1.1. pontjában „a közbeszerzésekről szóló 2011. évi CVIII. törvény” szövegrész helyébe „a közbeszerzésekről szóló 2015. évi CXLIII. törvény” szöveg lép.
2. Az SZMSZ 4. melléklet 1.3.3. pontja helyébe a következő pont lép:
„1.3.3. Megállapítja a helyi jelentőségű védett természeti érték, terület rendeltetésének és jelentős mértékű megváltoztatása tényét, és a kérelmet a képviselő-testület elé terjeszti;”

3. Hatályát veszti az SZMSZ 4. melléklet 1.3.11. pontja.

4. Az SZMSZ 4. melléklet 1.3.13. pontja helyébe a következő pont lép:

„1.3.13. A Városi Eseménynaptár - Városi Rendezvényterven kívüli részének - jóváhagyásáról és a Városi Eseménynaptárba befogadott, de a Városi Rendezvénytervben nem szereplő rendezvények önkormányzati támogatásáról a jelen rendelet 6. számú mellékletében foglaltak szerint.”
5. Az SZMSZ 4. melléklet 1.4.3. helyébe a következő pont lép:
„1.4.3. Az utcanévről, a házszámtábláról, valamint a házszámozás szabályiról szóló 25/2014. (IX. 02.) önkormányzati rendelet alapján az utcaelnevezéssel kapcsolatos feladatokat.”
6. Az SZMSZ 4. melléklet 1.4.4. helyébe a következő pont lép:
„1.4.4. a Humánpolitikai Bizottsággal közösen jelen rendelet 6. számú mellékletében foglaltak szerint a Városi Rendezvényterv elfogadását.”
7. Az SZMSZ 4. melléklet 3.4.7. helyébe a következő pont lép:
„3.4.7. A Pénzügyi Bizottsággal közösen a jelen rendelet 6. számú mellékletében foglaltak szerint a Város Rendezvényterv elfogadását.”
8. Az SZMSZ 4. melléklet 4.4. helyébe a következő pont lép:
„4.4. A bizottság állásfoglalása szükséges:

4.4.1. az önkormányzat gazdasági programja tervezetéhez;
4.4.2. a városfejlesztést szolgáló koncepciók, továbbá az önkormányzatnak az idegenforgalom helyi fejlesztésére, a területi érdekeknek az országos érdekekkel való összehangolására vonatkozó koncepciójának tervezetéhez;
4.4.3. a Pest Megyei Területrendezési Terv felülvizsgálatához kapcsolódó képviselő-testületi előterjesztésekhez
4.4.4. a Településfejlesztési Koncepcióhoz
4.4.5. az Integrált Városfejlesztési Stratégia felülvizsgálatához
4.4.6. a Településszerkezeti Terv, és a Helyi Építési Szabályzattal kapcsolatos előterjesztésekhez;
4.4.7. az önkormányzat idegenforgalmi rendeltetésű fejlesztéseire, beruházásaira, az idegenforgalmi rendeltetésű vagyontárgyainak hasznosítására vonatkozó előterjesztésekhez;
4.4.8. az idegenforgalmi értékek feltárásáról, bemutatásáról, propagálásáról szóló, a város idegenforgalmának alakulását elemző előterjesztésekhez;
4.4.9. idegenforgalmi intézmény alapításáról, átszervezéséről, megszüntetéséről szóló előterjesztésekhez;
4.4.10. az idegenforgalmi és nemzetközi megállapodások tervezetéhez;
4.4.11. bel- és külföldi önkormányzattal való együttműködésről, új kapcsolatok kialakításáról, nemzetközi önkormányzati és egyéb szervezethez való csatlakozásról készített megállapodás tervezetekhez;”
9. Az SZMSZ 4. melléklet 4.6. helyébe a következő pont lép:
„4.5. Ellenőrzi:
4.5.1. az idegenforgalmi, valamint terület- és település fejlesztési célokat szolgáló támogatások felhasználását;
4.5.2. a helyi foglalkoztatási viszonyok alakulását;”
9.  AZ SZMSZ 4. melléklet 4.7. helyébe a következő pont lép:
„4.6. Kapcsolatot tart:

4.6.1. a gazdasági élet helyi és térségi szereplőivel, azok szervezeteivel
4.6.2. az idegenforgalomban meghatározó szerepet játszó helyi, regionális országos és nemzetközi szervezetekkel;
4.6.3. a Munkaügyi Központtal
4.6.4. a munkahelyteremtés területén működő állami, nemzetközi és piaci szereplőkkel, azok szervezeteivel”


